สอบถามเรื่องไตค่ะ คือปัจจุบันมีไตเดียวเพราะบริจาคให้พ่อ ขอสอบถามเกี่ยวกัยค่าไตด้วยค่ะ BUN ได้ค่า 8.00 ต่ำกว่าปกติ eGFR " 78.32 " Creatinine 0.75 จะมีปัญหาเกี่ยวกับไตไหมค่ะ
สวัสดีค่ะค่าการทำงานของไตนั้นสามารถดูได้จากการตรวจเลือด ซึ่งค่า BUN และค่า Cr ดังกล่าวมานั้น น่าจะอยุ่ในเกณฑ์ใกล้เคียงคนปกติ โดยค่าที่ต่ำนั้นอาจจะบ่งบอกถึงว่ามีมวลของกล้ามเนื้อที่น้อย ไม่ได้บ่งบอกถึงโรคไตความเสื่อมของการทำงานของไตนั้นมีทั้งหมด 5 ระดับ โดยจะแยกจากค่าการทำงานของไตคือตัว egfr โดยยิ่งค่ามากก็คือดี ถ้าค่ายิ่งน้อยแสดงว่าไตทำงานแย่ จากที่กล่าวมาค่า egfr 78 นั้นแสดงว่าอาจจะมีความเสื่อมในระยะต้น โดยคนปกติจะอยู่ประมาณ 100 ขึ้นไปหรือบวกลบได้เล็กน้อยแนะนำการไปตรวจเช็กผลเลือดกับแพทย์ประจำปี และรักษาสุขภาพทั่วไปให้แข็งแรง งดการรับประทานของเค็มจัดๆ ควบคุมความดันให้อยู่ในเกณฑ์ปกติ